[pic] | EIROPAS KOPIENU KOMISIJA | Briselē, 14.07.2005 COM(2005) 320 galīgā redakcija KOMISIJAS PAZIŅOJUMS Ziņojums par Padomes 2004. gada 29. aprīļa Regulas (EK) 866/2004 īstenošanu un tās piemērošanas radīto situāciju KOMISIJAS PAZIŅOJUMS Ziņojums par Padomes 2004. gada 29. aprīļa Regulas (EK) 866/2004 īstenošanu un tās piemērošanas radīto situāciju Ievads Padomes 2004. gada 29. aprīļa Regula (EK) 866/2004 par režīmu atbilstīgi Pievienošanās akta 10. protokola 2. pantam[1] (turpmāk – „Zaļās līnijas regula”) 11. panta 1. punktā nosaka, ka „Komisija katru gadu ziņo Padomei ne vēlāk kā vienu gadu pēc šīs regulas spēkā stāšanās dienas par regulas īstenošanu un par situāciju, to piemērojot, vajadzības gadījumā šim ziņojumam pievienojot attiecīgus priekšlikumus par grozījumiem” . Zaļās līnijas regula stājās spēkā 2004. gada 1. maijā. Tā definē noteikumus par to, kā piemērot ES tiesību aktu normas par līniju starp tiem rajoniem Kipras Republikā, kuros Kipras Republikas valdībai ir faktiskā kontrole, un tiem, kuros nav. Šis ziņojums attiecas uz laiku no 2004. gada 1. maija līdz 2005. gada 30. aprīlim. 1. Īstenošanas pasākumi Komisija 2004. gada 7. jūlijā pieņēma Lēmumu 2004/604/EK par Kipras Turku tirdzniecības kameras pilnvarām atbilstīgi Padomes Regulas (EK) Nr. 866/2004 4. panta 5. punktam[2]. Komisija 2004. gada 10. augustā atbilstīgi Zaļās līnijas regulas 4. panta 12. punktam un pēc apspriedes ar Līnijas reglamentēšanas komiteju pieņēma Regulu (EK) Nr. 1480/2004, ar ko nosaka īpašus noteikumus precēm, kuras no apgabaliem, kurus Kipras valdība nekontrolē, ieved apgabalos, kurus minētā valdība kontrolē[3]. Šīs īpašie noteikumi stājās spēkā 2004. gada 23. augustā. Kopš tā laika Zaļās līnijas regula pilnā apjomā darbojas attiecībā uz precēm. Komisija 2004. gada 28. decembrī pieņēma lēmumu par fitosanitāro ekspertu iecelšanu, kuri, kā noteikts Komisijas Regulas (EK) Nr. 1480/2004 3. pantā, inspicēs Kipras Republikas apgabalus, kurus valdība nekontrolē. Padome 2005. gada 17. februārī pieņēma Zaļās līnijas regulas grozījumus par lauksaimniecību un personām, kas šķērso līniju[4]. Komisija 2005. gada 18. aprīlī pieņēma Zaļās līnijas regulas I pielikuma pielāgojumu. Pārejas punktu saraksts ir paplašināts ar diviem papildu pārejas punktiem: Ledra iela un Zodia [5]. Pašlaik Komisija neparedz vairāk Zaļās līnijas regulas grozījumu priekšlikumus. 2. Personu pāreja Personu pāreja norit veiksmīgi. Tūkstošiem kipriešu no abām pusēm katru dienu šķērso līniju. ES pilsoņiem ir pārvietošanās brīvība neatkarīgi no Kiprā iebraukšanas punkta. Nav ziņots par incidentiem. Neskatoties uz Kipras Republikas veiktajām līnijas šķērsotāju personu pārbaudēm, kļūst arvien labāk redzams, ka ziemeļu daļā pastāv sistemātisks nelegāls ceļš uz valdības kontrolēto rajonu. Tādēļ nevar uzskatīt, ka līnija visā tās garumā tiek efektīvi uzraudzīta. Dažos rajonos ir iespējams šķērsot līniju bez jebkādas kontroles. Pāri līnijai nelegāli ieceļo tūkstošiem trešo valstu piederīgo. Daudzi no viņiem ir pieprasījuši patvērumu Kipras Republikā, un tas izraisījis ievērojamu patvēruma pieprasījumu skaita pieaugumu[6]. 3. Preču pārvešana Attiecībā uz precēm Zaļā līnija darbojas pilnā apjomā kopš 2004. gada 23. augusta (sk. 1.). 3.1 Statistika Kipras Turku tirdzniecības kamera Komisijai pastāvīgi katru mēnesi laikus ziņo par to preču tipu, apjomu un vērtību, kurām ir izdoti pavaddokumenti[7]. Kamera strādā efektīvi un profesionāli. To atzīst dalībvalstu eksperti. Kipras Republikas iestādes ikmēneša ziņojumos paziņo Komisijai par to preču tipu, apjomu un vērtību, kuras, atbilstīgi pavaddokumentiem, šķērsojušas līniju[8]. Šajos ziņojumos ietver arī preces, kas šķērsojušas līniju pārejas punktos Pergamos un Strovilia , ko kontrolē Suverēnās austrumu bāzes teritorija. Līniju šķērsojušo preču apjoms paliek ierobežots. Pārskata perioda laikā Kamera izsniegusi 862 pavaddokumentus. Preču kopējā vērtība, par ko izsniegti dokumenti, ir EUR 1 000 617. Visus dokumentus pārskata periodā neizmantoja, jo darījumus atcēla vai piegādes atlika uz vēlāku laiku. Dažos gadījumos līniju šķērsojušo preču apjoms/daudzums ir mazāks nekā pavaddokumentā minētais apjoms/daudzums. Pēc Kipras Republikas ziņojumiem faktiski līniju šķērsojušo preču vērtība sasniedz EUR 818 133, t. i., vidēji EUR 99 000 mēnesī[9]. Visvairāk pārdotās preces ir dārzeņi, akmens izstrādājumi, papīra preces un mēbeles[10]. Kipras Republikas iestādes atteikušas līnijas šķērsošanu izņēmuma kārtā (piemēram, dzīvnieku izcelsmes preču pārvešanu, kā halloumi siers un svaigas zivis, pitas maizītes, jo tās neatbilda marķēšanas un iepakošanas prasībām.) Kā noteikts Zaļās līnijas regulas 4. panta 2. punktā, Kipras Republikas iestādes ir uzlikušas nodevas lauksaimniecības precēm ar tiesībām uz eksporta kompensāciju vai intervences pasākumiem. Līniju nešķērsoja tādas preces, kuru galamērķis nebija Kipras Republika, citiem vārdiem, starp Kipras ziemeļu daļu un citām ES dalībvalstīm tirdzniecība pāri līnijai nenotika. 3.2 Šķēršļi Joprojām pastāv daudz šķēršļu tirdzniecībai pāri līnijai. Kipras turku daļas komerciālie transportlīdzekļi, piemēram, autobusi, kravas automašīnas, taksometri, mikroautobusi un nomātās automašīnas nevar brīvi šķērsot salu. Kipras Republika neatzīst Kipras turku daļas iestāžu izdotos komerciālo transporta līdzekļu tehniskās apskates dokumentus un profesionāļu autovadītāja apliecības. Tirdzniecība starp Kipras ziemeļu daļu un ES caur valdības kontrolētajiem rajoniem nenotiek vairāku iemeslu dēļ, t. i., jāreģistrē uzņēmumu valdības kontrolētajā rajonā (cita starpā importa PVN maksāšanas dēļ) un ir transporta problēmas (jo kravas automašīnas nevar iebraukt un autovadītāja apliecības neatzīst). 3.3 Tālāka tirdzniecības atvieglošana Tiek gatavoti Komisijas lēmumi par noteikumiem citrusaugu[11], kā arī medus, svaigu zivju un austeru[12] pārvešanai pāri līnijai. Dalībvalstu eksperti 2004. gada septembrī atbilstīgi attiecīgajam Kopienas acquis Komisijas uzdevumā salas ziemeļu daļā ir pārbaudījuši citrusaugu ražu pirms novākšanas. Šo pārbaužu rezultāti apstiprināja iepriekš 2003. gada oktobrī iegūtos rezultātus, ka kaitēkļi Xanthomonas campestris, Cercospora angolensis un Guignardia citricarpa nav atklāti, un tas liecina, ka šie organismi Kipras ziemeļu daļā nav sastopami. Pārraudzības darbs turpināsies kā papildu uzraudzība līdztekus inspekcijai un dārzu un tirdzniecībai pāri līnijai sūtāmo preču kontrolēm. Neatkarīgie fitosanitārie eksperti veica vairākas pārbaudes Kipras ziemeļu daļā, lai sagatavotu pamatojumu kartupeļu tirdzniecībai, kuru varētu sākt ar 2006. gada pavasara ražu, ar noteikumu, ka neatklāsies nekādas smagas augu slimības. 4. Pakalpojumi Cik Komisijai zināms, pārskata periodā pāri līnijai nav sniegti pakalpojumi. 5. Secinājumi Īstenojot pārskata perioda pasākumus, režīms saskaņā ar Pievienošanās akta 10. protokola 2. pantu pilnībā darbojas. Regula ir izveidojusi stabilu juridisko pamatu līnijas ikdienas šķērsošanai tūkstošiem Kipras iedzīvotāju, kā arī citiem ES pilsoņiem, kuri var brīvi pārvietoties Kiprā. Tas nostiprina saites starp salas abām kopienām un pozitīvi ietekmē tūrisma attīstību. Tomēr nelikumīgā ieceļošana pāri līnijai izraisa bažas. Līniju šķērsojušo preču apjoms un vērtība paliek ierobežots. Tirdzniecību pāri līnijai lielā mērā kavē praktiski šķēršļi. Kipras Turku tirdzniecības kamera ir pildījusi savus pienākumus efektīvi un profesionāli. Divu jauno pārejas punktu atvēršana pozitīvi ietekmēs tirdzniecības attīstību un veicinās salas tālāku integrāciju. Starp Kipras ziemeļu daļu un citām ES dalībvalstīm pāri līnijai nav notikusi tirdzniecība. ANNEX I Overview table summarizing the monthly reports of the Turkish Cypriot Chamber of Commerce according to Article 8 of Commission Regulation No 1480/2004 August 2004 – April 2005 1 | August/2004 | 3.883 € | 2 | September/2004 | 48.265 € | 3 | October/2004 | 72.102 € | 4 | November/2004 | 86.547 € | 5 | December/2004 | 153.029 € | 6 | January/2005 | 53.166 € | 7 | February/2005 | 148.050 € | 8 | March/2005 | 117.177 € | 9 | April/2005 | 135.914 € | TOTAL | 818.133 € | ANNEX III Value of goods for which accompanying documents were issued by the TCCC [pic] ANNEX IV Development of most traded goods [pic] [1] OV L 161,30.4.2004, 128. lpp. , ko groza ar Padomes 2005. gada 17. februāra Regulu (EK) 293/2005, OV L 50, 23.2.2005, 1lpp. [2] OV L 272, 20.8.2004, 12. lpp. [3] Komisijas 2004. gada 10. augusta Regula (EK) Nr. 1480/2004, OV L 272, 20.8.2004., 3. lpp. [4] Padomes 2005. gada 17. februāra Regula (EK) Nr. 293/2005, OV L 50, 23.2.2005., 1. lpp. [5] Komisijas 2005. gada 18. aprīļa Regula (EK) Nr. 601/2005, OV L 99, 10. lpp. [6] Pēc Iekšlietu ministrijas datiem aplūkojamajā periodā 10992 trešo valstu valstspiederīgie ir pieprasījuši patvērumu Kipras republikā. Lēš, ka vismaz 50 % patvēruma meklētāju līniju šķērsojuši nelegāli. [7] Mēneša ziņojumu apkopojuma tabula redzama I pielikumā. [8] Līniju šķērsojušo preču tabula II pielikumā. [9] Par tirdzniecības attīstību sk. diagrammu III pielikumā. [10] Par šo preču attīstību sk. diagrammu IV pielikumā. [11] Pamatojoties uz 4. panta 2. punkta 2. apakšpunktu (ar grozījumiem). [12] Pamatojoties uz 4. panta 9. punktu (ar grozījumiem).